ബോളിവുഡിലും ഹോളിവുഡിലും ഒരുപോലെ തിളങ്ങുന്ന നടിയാണ് പ്രിയങ്ക ചോപ്ര . താരത്തിൻറെ പ്രതിഫലം കേട്ടാൽ ഞെട്ടുമെന്നുറപ്പ് . ഇതുമൂലം പ്രിയങ്കയ്ക്ക് ഒട്ടേറെ അവസരങ്ങൾ നഷ്ടപ്പെട്ടിട്ടുണ്ടെന്നും റിപ്പോർട്ടുകളുണ്ട് . എന്നാൽ ഈ തുക എത്രയാണെന്ന് വ്യക്തമല്ല . ഇയ്യിടെ ഒരു അവാർഡ് നിശയ്ക്ക് വേണ്ടി പ്രിയങ്ക ചോദിച്ച സംഖ്യയെ കുറിച്ച് വാർത്തകൾ വന്നിരുന്നു . അരമണിക്കൂർ ഷോയിൽ പങ്കെടുക്കാൻ 12 കോടി രൂപയാണ് പ്രിയങ്ക ആവശ്യപ്പെട്ടത് . ടൈംസ് നൌ ആണ് ഇതുസംബന്ധിച്ച വാർത്ത നൽകിയത് . എന്നാൽ ഇത്രയും തുക സംഘാടകർ വിസമ്മതിച്ചതോടെ പ്രിയങ്ക ഷോ ഉപേക്ഷിക്കുകയും ചെയ്തു . പ്രിയങ്ക പങ്കെടുക്കുമെന്നാണ് സംഘാടകർ നേരത്തെ അറിയിച്ചിരുന്നത് . എന്നാൽ പ്രതിഫലത്തിൻറെ കാര്യത്തിൽ താരത്തിൻറെ കടുംപിടുത്തം സംഘാടകരെ തളർത്തിയെന്നു തന്നെ പറയാം . പ്രിയങ്കയ്ക്ക് പുറമെ ഷാരൂഖാനും ഷോയിൽ പങ്കെടുത്തിരുന്നില്ല . അത് വലിയ ബഹളത്തിന് വഴിവെക്കുകയും ചെയ്തു .